Március végétől elérhető repülőjárat Debrecenből Lipcsébe és Máltára

Március 30-tól csütörtöki és vasárnapi napokon közvetlen repülőjáratot indít a máltai Universal Airlines a Debrecen-Lipcse útvonalon. A termelést idén húsz éve megkezdő, története során 3,75 millió darab BMW és MINI modellt termelő lipcsei BMW Group gyár és a forradalmi Neue Klasse modellgeneráció első modelljét idén év végén gyártani kezdő BMW Group Gyár Debrecen munkatársai között aktív munkakapcsolat épült ki az utóbbi években, mely a városok közvetlen összeköttetése révén még tovább fog mélyülni.

A Debrecen-Lipcse útvonalon a Universal Airlines 78 üléssel felszerelt De Havilland Canada Dash 8 típusú repülőgépe teljesít szolgálatot. Az első, Lipcsébe tartó járat március 30-án száll fel a Debrecen Nemzetközi Repülőtérről.

A Universal Airlines Lipcse mellett a Málta szigetén elhelyezkedő Luqába is retúr járatot indít Debrecenből csütörtöki és vasárnapi napokon.

„A Universal Air új járatai hidat építenek Debrecen és Lipcse között, megkönnyítve nemcsak a rendszeresen ingázó munkatársaink utazását, hanem új lehetőségeket teremtve a két város gazdasági szereplői és lakói számára is, hogy felfedezzék egymás régióját. Külön öröm számunkra, hogy máltai légitársaságként a Universal Air közvetlen járatot indít hazájába is, könnyen elérhetővé téve a Debrecen környékén élők számára Európa egyik legnépszerűbb nyaralóhelyét” – mondta el Jenei Réka, a BMW Group Gyár Debrecen kommunikációs vezetője.

Sajtókapcsolat:

* Jenei Réka
* BMW Magyarország
* +36 52 333 800
* reka.jenei@bmw.hu

|  |  |
| --- | --- |
|  | © BMW Group |
|  | © BMW Group |

Eredeti tartalom: BMW Magyarország

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/?p=20476